**Súťažné podklady**

Pro-Forest Rožňava s.r.o., Štítnická 23, 04801 Rožňava

**Verejná súťaž**

**Nadlimitná zákazka**

**podľa zákona č. 343/2015 Z. z. o verejnom obstarávaní**

**a o zmene a doplnení niektorých zákonov**

Pro-Forest Rožňava s.r.o. - Nákup kolesovej techniky pre projekt "Revitalizácia a obnova lesných spoločenstiev – Pro-Forest Rožňava, s.r.o."

(Tovary)

Za verejného obstarávateľa: ..............................................

Ing. Juraj Balázs

Štatutárny zástupca

# Obsah

**A. Pokyny na vypracovanie a predkladanie ponúk** 3

**A.1 Identifikácia verejného obstarávateľa** 3

**A.2 Predmet zákazky** 3

**A.3 Vyhotovenie ponuky** 3

Príprava ponuky 3

Jazyk ponuky 4

Mena a ceny uvádzané v ponuke 4

Obsah ponuky 4

Náklady na ponuku 5

**A.4 Zábezpeka ponuky** 5

**A.5 Komunikácia medzi verejným obstarávateľom, záujemcami a uchádzačmi** 6

Spôsob a forma komunikácie 6

Vysvetľovanie informácií uvedených v súťažných podkladoch 7

Obhliadka miesta realizácie predmetu zákazky 7

**A.6 Predkladanie ponuky** 7

Uchádzač oprávnený predložiť ponuku 7

Predloženie ponuky 8

Doplnenie, zmena a odvolanie ponuky 8

**B. Kritériá na vyhodnotenie ponúk a pravidlá ich uplatnenia** 9

**C. Opis predmetu zákazky**  10

**D. Návrh zmluvy** 13

**E. Prílohy** 34

# A. Pokyny na vypracovanie a predkladanie ponúk

Uchádzač vypracuje a predloží svoju ponuku v súlade so zákonom 343/2015 Z.z. o verejnom obstarávaní a o zmene a doplnení niektorých zákonov (ZVO), podľa pokynov verejného obstarávateľa uvedených vo výzve na predkladanie ponúk a v týchto súťažných podkladoch (ďalej aj spoločne súťažné podklady). V procese verejného obstarávania bude dodržiavať ZVO, podmienky stanovené v súťažných podkladoch a Etický kódex uchádzača (Príloha E.2 týchto súťažných podkladov).

## A.1 Identifikácia verejného obstarávateľa

**Názov organizácie:** PRO-FOREST Rožňava s.r.o.

Adresa organizácie: Štítnická 23, Rožňava 048 01

IČO: 31 722 831

Krajina: Slovenská republika

**Kontaktná osoba pre verejné obstarávanie:** Mgr. Ľubomír Gašparík

Telefón: +421 911304888

E-mail: lubomir.gasparik@ultimaratio.sk

**Kontaktná adresa pre proces Ultima Ratio s.r.o.**

**verejného obstarávania: Seberíniho 1**

**821 03 Bratislava**

## A.2 Predmet zákazky

Zákazka je rozdelená do troch samostatných častí:

ČASŤ 1 – Osobné terénne vozidlo - M1G-kategória-pick up.

ČASŤ 2 – Vozidlo s návesom na prepravu dlhého a krátkeho dreva s hydraul.rukou

ČASŤ 3 – Traktor vrátane príslušenstva - Mulčovač

Predmet zákazky je detailne opísaný v časti C. týchto súťažných podkladov.

## A.2.1 Rozdelenie predmetu zákazky

Predmet zákazky je rozdelený na časti. Rozdelenie predmetu zákazky je detailne opísané v časti C. týchto súťažných podkladov. Uchádzač môže predložiť ponuku na celý predmet zákazky alebo aj len na jeho časť/časti. Verejný obstarávateľ neobmedzuje počet častí, ktoré možno zadať jednému uchádzačovi. Ponuky uchádzačov budú vyhodnocované samostatne pre každú časť.

V nasledujúcom texte súťažných podkladov sa pod pojmom „predmet zákazky“ myslí aj časť predmetu zákazky na ktorú uchádzač predkladá ponuku. V prípade, že uchádzač predkladá ponuku na viac častí, pre každú časť predloží samostatnú technickú a cenovú ponuku vrátane návrhov na plnenie kritérií. (časť ponuky označená ako „Kritéria“) Doklady preukazujúce splnenie podmienok účasti predkladá len raz, spoločne za všetky časti (časť ponuky označená ako „Ostatné“).

## A.3 Vyhotovenie ponuky

### Príprava ponuky

Ponuka musí byť vyhotovená v písomnej forme, ktorá zabezpečí trvalé zachytenie jej obsahu. Ponuka musí byť vyhotovená nezmazateľným atramentom, rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný. Potvrdenia, doklady a iné dokumenty tvoriace ponuku, požadované v  týchto súťažných podkladoch, musia byť v ponuke predložené ako originály alebo ich osvedčené kópie, pokiaľ nie je určené inak.

Verejný obstarávateľ odporúča, aby všetky strany originálu ponuky boli parafované osobou alebo osobami podpisujúcimi ponuku, aby bola ponuka zviazaná vcelku bez možnosti svojvoľnej výmeny jednotlivých častí (napríklad knižničná väzba, hrebeňová väzba doplnená špagátovým spojením, ktorá je zabezpečená prelepením páskou a opatrená pečiatkou uchádzača, rýchloviazač doplnený špagátovým spojením, ktorý je zabezpečený prelepením páskou a opatrený pečiatkou uchádzača) a aby uchádzač všetky strany ponuky očísloval vzostupne arabskými číslicami.

Vzhľadom na skutočnosť, že proces verejného obstarávania podlieha kontrole Poskytovateľom nenávratného finančného príspevku (NFP), uchádzač predloží ponuku v jednom origináli a v dvoch identických fotokópiách. Zároveň uchádzač predloží elektronickú verziu kompletnej ponuky na dátovom nosič (CD/DVD/USB disk).

### Jazyk ponuky

Ponuky, doklady a dokumenty vo verejnom obstarávaní sa predkladajú v štátnom jazyku (t.j. slovenskom jazyku). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Mena a ceny uvádzané v ponuke

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR). Uchádzač ocení všetky položky podľa Prílohy C.2 - týchto súťažných podkladov, ktoré tvoria predmet zákazky opísaný v časti C - Opis predmetu zákazky týchto súťažných podkladov aj v Návrhu na plnenie kritérií v Prílohe E.3 týchto súťažných podkladov. Navrhovaná cena predmetu zákazky musí obsahovať cenu, ktorá zohľadní požiadavky na predmet zákazky, ktoré sú uvedené v časti C - Opis predmetu zákazky týchto súťažných podkladov.

Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

* navrhovaná cena bez DPH,
* sadzba DPH a výška DPH,
* navrhovaná cena vrátane DPH.

Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.

### Obsah ponuky

Ponuka bude rozdelená na dve časti a to časť s názvom „Ostatné“ a časť s názvom „Kritériá“.

**Časť ponuky označená ako „Ostatné“ obsahuje:**

**Predkladá sa spoločne za všetky časti predmetu zákazky.**

1. List s identifikačnými údajmi uchádzača (v prípade skupiny dodávateľov identifikačné údaje za každého člena skupiny) minimálne s uvedením obchodného mena, adresy sídla alebo miesta jeho podnikania, IČO, DIČ, mena kontaktnej osoby, telefónneho čísla, elektronickej adresy a taktiež uvedením časti zákazky na ktorú ponuku predkladá. Uchádzač vyplní Prílohu E.1 – Identifikačné údaje uchádzača, prílohu E.5 – Jednotný európsky dokument.
2. Potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované vo v oznámení o vyhlásení verejného obstarávania.
3. V prípade skupiny dodávateľov vystavené splnomocnenie pre jedného z členov skupiny (lídra skupiny), ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní a bude oprávnený konať v mene skupiny pre prípad prijatia ponuky, podpisu zmluvy a komunikácie v procese plnenia zmluvy. Splnomocnenie musí byť podpísané všetkými členmi skupiny alebo osobou/osobami oprávnenými konať v danej veci za každého člena skupiny.
4. Informácie o subdodávateľoch v rozsahu Prílohy E.4 – Informácie o subdodávateľoch – **za každú časť zákazky samostatne.**
5. Detailná technická špecifikácia ponúkaného tovaru vrátane identifikácie a popisu konkrétnych produktov ponúkaných uchádzačom vypracovaná v súlade s časťou C – Opis predmetu zákazky. Táto detailná technická špecifikácia sa stane prílohou zmluvy uzavretej medzi verejným obstarávateľom a úspešným uchádzačom. – **za každú časť zákazky samostatne.**

**Časť ponuky označená ako „Kritériá“ obsahuje:**

**Predkladá sa za každú časť zákazky samostatne.**

1. Podpísaný a doplnený návrh na plnenie kritérií určených verejným obstarávateľom na vyhodnotenie ponúk podľa Prílohy E.3 - Návrh na plnenie kritérií – **za každú časť zákazky samostatne.**
2. Podpísaný a doplnený návrh zmluvy (Časť D – Návrh zmluvy), s uvedením ceny zákazky – **za každú časť zákazky samostatne.**
3. Detailná cenová špecifikácia predmetu zákazky spracovaná podľa Prílohy C.2 korešpondujúca s uchádzačom predloženou detailnou technickou špecifikáciou ponúkaných produktov. Táto detailná cenová špecifikácia sa stane prílohou zmluvy uzavretej medzi verejným obstarávateľom a úspešným uchádzačom. – **za každú časť zákazky samostatne.**

### Náklady na ponuku

Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené na adresu verejného obstarávateľa a predložené v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk uchádzačom nevracajú. Zostávajú ako súčasť dokumentácie verejného obstarávania.

## A.4 Zábezpeka ponuky

Zábezpeka sa nevyžaduje.

## A.5 Komunikácia medzi verejným obstarávateľom, záujemcami a uchádzačmi

### Spôsob a forma komunikácie

Poskytovanie vysvetlení, oznámení, odovzdávanie podkladov a komunikácia (ďalej len „komunikácia“) medzi verejným obstarávateľom a záujemcami/uchádzačmi sa uskutočňuje spôsobom, ktorý zabezpečí úplnosť a integritu dokumentov a zaručí ochranu dôverných a osobných údajov uvedených v týchto dokumentoch. Komunikácia a výmena informácií vo verejnom obstarávaní sa uskutočňuje písomne, prostredníctvom elektronických prostriedkov, ak ZVO neustanovuje inak.

Verejný obstarávateľ je povinný zachovávať mlčanlivosť o informáciách označených ako dôverné, ktoré mu záujemcovia/uchádzači poskytli. Informácie označené ako dôverné sú najmä obchodné tajomstvo a dôverné aspekty ponúk.

Komunikácia medzi verejným obstarávateľom a záujemcami/uchádzačmi bude prebiehať v slovenskom, prípadne českom jazyku.

### Vysvetľovanie informácií uvedených v súťažných podkladoch

V prípade nejasnosti alebo potreby objasnenia súťažných podkladov, inej sprievodnej dokumentácie a/alebo iných dokumentov poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať písomne o ich vysvetlenie priamo u **kontaktnej osoby pre verejné obstarávanie**.

Vysvetlenie informácií uvedených v oznámení o vyhlásení verejného obstarávania, v súťažných podkladoch alebo inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 6 pracovných dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

### Obhliadka miesta realizácie predmetu zákazky

Obhliadka miesta realizácie vzhľadom na charakter predmetu plnenia sa nepožaduje.

## A.6 Predkladanie ponuky

### Uchádzač oprávnený predložiť ponuku

Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne. Takáto skupina dodávateľov utvorená na realizáciu predmetu zákazky, ktorej ponuka bude prijatá verejným obstarávateľom, nemusí vytvoriť určitú právnu formu, musí však stanoviť lídra skupiny, ktorý bude oprávnený prijímať pokyny od verejného obstarávateľa za všetkých členov skupiny a konať v mene všetkých ostatných členov skupiny v procese plnenia zmluvy. Všetci členovia takejto skupiny dodávateľov utvorenej na realizáciu predmetu zákazky musia jednému z členov skupiny dodávateľov udeliť splnomocnenie konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ponuky, podpisu zmluvy a komunikácie v procese plnenia zmluvy.

### Predloženie ponuky

Uchádzač vloží úplnú ponuku v listinnej podobe do samostatného nepriehľadného obalu. Obal ponuky musí byť uzatvorený, prípadne zapečatený, zabezpečený proti nežiaducemu otvoreniu a označený požadovanými údajmi.

**Označenie obalu ponuky**

Na obale ponuky je potrebné uviesť nasledovné údaje:

* adresa verejného obstarávateľa,
* adresa uchádzača (jeho obchodné meno a adresu sídla alebo miesta podnikania),
* označenie „ **Súťaž – neotvárať** “,
* označenie heslom verejného obstarávania:  **„Pro-Forest Rožňava s.r.o. - Nákup kolesovej techniky pre projekt“**

Ponuka sa predkladá tak, aby vo vnútri obalu ponuky obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk v nepriehľadnom obale, označenú slovom "**Kritériá**" a označením časti predmetu zákazky ku ktorej sa návrh na plnenie kritérii predkladá a osobitne oddelenú a uzavretú ostatnú časť ponuky, označenú slovom "**Ostatné**".

Ponuku uchádzač predloží osobne, kuriérom alebo prostredníctvom poštovej zásielky na adresu verejného obstarávateľa a v lehote určenej na predkladanie ponúk.

Pri osobnom doručení ponuky uchádzačom, verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky. V prípade, ak uchádzač predloží ponuku prostredníctvom kuriéra alebo poštovej zásielky, je rozhodujúci termín doručenia ponuky.

**Adresa pre doručenie ponúk:**

**Ultima Ratio s.r.o.**

**Seberíniho 1**

**821 03 Bratislava**

Lehota na predkladanie ponúk je uvedená v oznámení o vyhlásení verejného obstarávania.

Ponuka uchádzača predložená po uplynutí lehoty na predkladanie ponúk sa vráti uchádzačovi neotvorená.

### Doplnenie, zmena a odvolanie ponuky

Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk.

Doplnenie, zmenu alebo odvolanie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu verejného obstarávateľa. Doplnenú, zmenenú alebo inak upravenú ponuku je potrebné doručiť v lehote na predkladanie ponúk uvedenú vo výzve na predkladanie ponúk na adresu pre doručenie ponúk.

### Uzatvorenie zmluvy

Zmluva s úspešným/úspešnými uchádzačom/uchádzačmi, ktorého/ktorých ponuka bola prijatá, bude uzavretá najskôr šestnásty deň odo dňa odoslania informácie o výsledku vyhodnotenia ponúk všetkým uchádzačom, ktorých ponuky boli vyhodnocované, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona, alebo ak neboli podané námietky podľa zákona.

Verejný obstarávateľ upozorňuje uchádzačov, že v súlade so zákonom 315/2016 Z.z. o registri partnerov verejného sektora a o zmene a doplnení niektorých zákonov a zákona 343/2015 Z.z. (ZVO) v aktuálne platnom znení, verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Zároveň platí, že ak bol, alebo je právny subjekt zaregistrovaný v registri konečných užívateľov výhod vedenom Úradom pre verejné obstarávanie (do 31. januára 2017), bude sa priamo považovať za partnera verejného sektora a bude sa tiež považovať za osobu zapísanú v novom registri partnerov verejného sektora. Tieto právne subjekty však budú povinné vykonať dodatočne do 31. júla 2017 proces overenia identifikácie konečného užívateľa výhod podľa novej právnej úpravy, teda podľa zákona 315/2016 Z.z. o registri partnerov verejného sektora.

Pri uplatnení revíznych postupov sa uzavretie zmlúv riadi ustanoveniami § 56 ods. 2 až 6 zákona o verejnom obstarávaní.

Úspešný uchádzač/uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté podľa odsekov 8, 10 a 11 § 56 zákona o verejnom obstarávaní, ak boli na ich uzavretie písomne vyzvaní.

Uzavretá zmluva nesmie byť v rozpore so súťažnými podkladmi, s ponukou/ponukami predloženou /predloženými úspešným/úspešnými uchádzačom/ uchádzačmi.

Uzatvorená Zmluva nadobúda účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania.

# B. Kritériá na vyhodnotenie ponúk a pravidlá ich uplatnenia

Verejný obstarávateľ zvolil pre vyhodnotenie ponúk zadávanej zákazky postup na základe najnižšej ceny. Úspešným uchádzačom sa stane ten uchádzač, ktorého platná ponuka bude mať **najnižšiu cenu bez DPH.** Uchádzač predloží svoj návrh na plnenie kritérií ako podpísaný a doplnený formulár podľa prílohy E.3 týchto súťažných podkladov.

# 

# C. Opis predmetu zákazky

**Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.**

Za estetickú ekvivalenciu sa považuje pohľadová ekvivalencia diela/zariadenia/materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.

Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

**PODROBNý OPIS PREDMETU ZÁKAZKY:**

Predmetom zákazky je dodávka tovaru:

Zákazka je rozdelená do troch samostatných častí:

ČASŤ 1 – Osobné terénne vozidlo - M1G-kategória-pick up.

ČASŤ 2 – Vozidlo s návesom na prepravu dlhého a krátkeho dreva s hydraul.rukou

ČASŤ 3 – Traktor vrátane príslušenstva - Mulčovač

Rozsah zákazky je definovaný projektovou dokumentáciou a predmetom uvedeným v návrhu zmluvy o dielo, ktorá tvorí neoddeliteľnú súčasť týchto Súťažných podkladov.

certifikovaných meraní a platnými certifikátmi.

Všetky dodané zariadenia musia byť nové a nepoužité a nesmú na nich viaznuť práva tretích strán.

**OPIS A ROZDELENIE PREDMETU ZÁKAZKY:**

Opis predmetu zákazky sú detailne špecifikované v prílohe C.1.

Na základe opisu predmetu zákazky uchádzač vypracuje a vo svojej ponuke predloží:

1) Detailnú technickú špecifikáciu predmetu zákazky vrátane identifikácie a popisu konkrétnych produktov ponúkaných uchádzačom.

V detailnej technickej špecifikácii uchádzač uvedie konkrétne typy a množstvá výrobkov, ktoré uchádzač ponúka. Taktiež uvedie, akým spôsobom konkrétny produkt spĺňa požiadavky verejného obstarávateľa uvedené v súťažných podkladoch. Pre každý ponúkaný produkt predloží jeho technickú špecifikáciu (napr. katalógový list s detailným technickým popisom, vyobrazením produktu a uvedením výrobcu). Pre každý ponúkaný výrobok predloží kópiu skúšobného protokolu alebo osvedčenia vydaného orgánom posudzovania zhody výrobku. Táto detailná technická špecifikácia sa stane prílohou zmluvy uzavretej medzi verejným obstarávateľom a úspešným uchádzačom.

2) Detailnú cenovú špecifikáciu (vyplnenú Prílohu C.2) predmetu zákazky spracovanú v súlade s Detailnou technickou špecifikáciou podľa bodu 1) s uvedením konkrétnych typov a množstiev výrobkov, ktoré uchádzač ponúka.

Uchádzač vo svojej ponuke uvedie názov výrobcu, názov a detailný popis výrobku, ktorý ponúka a uvedie akým spôsobom spĺňa požiadavky stanovené verejným obstarávateľom.

Podmienky záruky musia akceptovať prevádzku zariadení v spracovateľskom/výrobnom prostredí spoločnosti. Záručná doba je minimálne 3 roky od prebratia predmetu zákazky verejným obstarávateľom. Počas záručnej doby je požadované odstránenie závady najneskôr do 3 pracovných dní od nahlásenia závady, ktorá bráni v prevádzke zariadenia.

**Verejný obstarávateľ ďalej požaduje (ako súčasť predmetu zákazky):**

1. Dodanie predmetu zákazky do sídla verejného obstarávateľa.
2. Predvedenie predmetu zákazky a zaškolenie obsluhy.
3. Doklady potrebné pre prevádzkovanie dodaných zariadení.
4. Dokumentáciu pre prevádzkovanie dodaných zariadení v slovenskom alebo českom jazyku.
5. Vykonanie zákonom stanovených skúšok (ak relevantné).
6. Minimálne množstvo prevádzkových tekutín potrebných pre riadne prebratie predmetu zákazky.

**Prílohy opisu predmetu zákazky:**

C.1 – Technická špecifikácia predmetu zákazky

C.2 – Položkový rozpočet na vyplnenie

# D. Návrh zmluvy

**Použije sa pre každú časť samostatne.**

**KÚPNA ZMLUVA (návrh)**

uzatváraná podľa § 409 a nasl. zákona č. 513/1991 Zb. Obchodného zákonníka a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

I.

Zmluvné strany

Predávajúci:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu:

(ďalej len „**Predávajúci**")

a

Kupujúci: PRO-FOREST Rožňava s.r.o.

Sídlo: Štítnická 23, Rožňava 048 01

Zastúpený: Ing. Juraj Balázs

IČO: 31 722 831

Bankové spojenie:

Číslo účtu:

(ďalej len „**Kupujúci**")

ďalej aj spoločne ako „Zmluvné strany“.

**II.**

Úvodné ustanovenia

1. Predávajúci je úspešným uchádzačom vo verejnej súťaži „**Pro-Forest Rožňava s.r.o. - Nákup kolesovej techniky pre projekt "Revitalizácia a obnova lesných spoločenstiev – Pro-Forest Rožňava, s.r.o."**
2. Podkladom na uzatvorenie tejto kúpnej zmluvy je výsledok procesu verejného obstarávania.

III.

Predmet zmluvy

1. Predmetom tejto zmluvy je predaj a kúpa: ........................................................................... *(doplní uchádzač názov časti a predmetu plnenia podľa sovej ponky)* ...................................................................................................................................................... a uvedenia do prevádzky a inštruktáže obsluhy a záručného servisu (ďalej len „predmet zmluvy“).
2. Tovar, ktorý je predmetom zmluvy, je špecifikovaný v Prílohe č. 1 tejto zmluvy.
3. Predávajúci sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Kupujúceho vlastnícke právo.
4. Predmet zmluvy bude odovzdaný jeho úplným dodaním, odskúšaním, inštruktážou obsluhy a prebratím Kupujúcim.
5. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu.

IV.

Dodacie podmienky

1. Predávajúci sa zaväzuje dodať predmet zmluvy v súlade s dohodnutými podmienkami tejto zmluvy.
2. Predávajúci sa zaväzuje odovzdať predmet zmluvy Kupujúcemu najneskôr **do ......... dní** odo dňa doručenia výzvy.
3. Miestom dodania predmetu zmluvy je Spoločnosť Pro-Forest Rožňava, s.r.o..
4. Deň doručovania predmetu zmluvy písomne alebo elektronicky oznámi Predávajúci Kupujúcemu minimálne 3 pracovné dni vopred. Kupujúci sa zaväzuje prevziať predmet zmluvy v oznámenom termíne.
5. Doručenie predmetu zmluvy bude dokladované podpisom zodpovednej osoby Kupujúceho na príslušnom dodacom liste.
6. Kupujúci je povinný bez zbytočného odkladu upozorniť Predávajúceho na zjavné vady zrejmé už pri doručení tovaru.
7. Predávajúci sa zaväzuje uskutočniť inštruktáž zamestnancov Kupujúceho pre prevádzku jednotlivých zariadení v priestoroch Kupujúceho.
8. Po prebratí predmetu zmluvy Predávajúci vyhotoví preberací protokol. Kupujúci po prebratí predmetu zmluvy preberací protokol písomne potvrdí.

V.

Kúpna cena

1. Kúpna cena za predmet zmluvy je stanovená vo výške

cena bez DPH: EUR

DPH: EUR

celková cena s DPH: EUR

Slovom: EUR

1. Detailná cenová kalkulácia predmetu zmluvy je uvedená v Prílohe č.2.
2. Ďalšie náklady, ako dopravu a prípadné preclenie predmetu zmluvy a jeho doručenie Kupujúcemu, uvedenie do prevádzky a inštruktáž obsluhy zabezpečuje Predávajúci na vlastné náklady.

VI.

Platobné podmienky

1. Kupujúci sa zaväzuje zaplatiť predávajúcemu dohodnutú kúpnu cenu v zmysle čl. V. tejto zmluvy v eurách na základe doručenej faktúry.
2. Zmluvné strany sa dohodli, že predmet zmluvy bude dodaný v súlade s touto zmluvou.
3. Predávajúci vystaví faktúru po protokolárnom odovzdaní predmetu zmluvy kupujúcemu. Neoddeliteľnou súčasťou faktúry bude dodací list a preberací protokol.
4. Splatnosť faktúr je 30 dní odo dňa preukázateľného doručenia faktúry do sídla kupujúceho.
5. Faktúra musí obsahovať všetky náležitosti, v súlade so zákonom o účtovníctve ako aj stanovené v § 71 ods. 2 zákona č. 222/2004 Zb. o dani z pridanej hodnoty v platnom znení, vrátane označenia čísla zmluvy podľa evidencie kupujúceho.
6. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:

a) číslo zmluvy,

b) termín splatnosti faktúry,

c) forma úhrady,

d) označenie peňažného ústavu a číslo účtu, na ktorý sa má platba vykonať,

e) meno, podpis, odtlačok pečiatky a telefonické spojenie vystavovateľa faktúry,

f) prílohou faktúry bude dodací list s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)

g) ITMS kód projektu, názov projektu

h) prílohou faktúry musí byť súpis dodávok vo formáte MS Excel.

1. V prípade, že faktúra (daňový doklad) bude obsahovať nesprávne alebo neúplné údaje, Kupujúci je  oprávnený vrátiť ju na opravu a prepracovanie. Predávajúci je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Kupujúci v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Kupujúcemu.
2. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

VII.

Záručná doba, servis a zodpovednosť za chyby

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy predmetu zmluvy zabezpečiť ich opravu maximálne do 3 pracovných dní odo dňa oznámenia poruchy. V prípade nemožnosti odstrániť poruchu sa zaväzuje na dobu opravy poskytnúť náhradu za opravovaný predmet zmluvy.
3. Predávajúci zodpovedá za vady predmetu zmluvy po dobu 2 rokov od protokolárneho prebratia celého predmetu zmluvy Kupujúcim. Záručná doba neplynie po dobu, po ktorú Kupujúci nemôže užívať predmet zmluvy pre jeho vady, za ktoré zodpovedá Predávajúci.
4. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
5. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou oprávnenému zástupcovi Predávajúceho.
6. Kupujúci je oprávnený v prípade vadného plnenia požadovať:
7. odstránenie vád opravou predmetu zmluvy, ak sú opraviteľné,
8. dodanie chýbajúceho množstva alebo časti, alebo
9. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
10. Právo voľby uplatneného nároku podľa bodu 6 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
11. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

VIII.

Ostatné dojednania

1. Predávajúci vyhlasuje, že tovar je nový, nepoužívaný a nie je zaťažený právami tretích osôb.
2. Predávajúci je povinný:
   1. dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,
   2. strpieť výkon kontroly/auditu/overovania súvisiaceho s dodávaným tovarom a službami, kedykoľvek počas platnosti a účinnosti zmluvy o pridelení nenávratného finančného príspevku z ktorého je predmet tejto zmluvy financovaný, a to oprávnenými osobami a poskytnúť im všetku potrebnú súčinnosť. Oprávnenými osobami sú:
      1. Príslušné ministerstvo zastúpené svojou agentúrou,
      2. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
      3. Orgán auditu, jeho spolupracujúce orgány a nimi poverené osoby,
      4. Splnomocnení zástupcovia Európskej Komisie a Európskeho dvora audítorov,
      5. Osoby prizvané orgánmi uvedenými v písm. i) až iv) v súlade s príslušnými právnymi predpismi SR a ES.
3. Nebezpečenstvo škody na tovare prechádza na Kupujúceho prevzatím predmetu zmluvy.
4. Kupujúci je povinný:
5. prebrať predmet zmluvy v deň určený Predávajúcim v oznámení podľa článku IV. ods. 4. V prípade neprebratia tovaru Kupujúcim bez udania dôvodu sa tovar považuje za prebratý jeho doručením Kupujúcemu.
6. riadne a včas zaplatiť kúpnu cenu dohodnutú v článku V. zmluvy.
7. Predávajúci je oprávnený zmeniť subdodávateľa len s predchádzajúcim písomným súhlasom Kupujúceho. Žiadosť o zmenu subdodávateľa predkladá Predávajúci Kupujúcemu písomne minimálne 5 pracovných dní pred plánovaným dátumom zmeny subdodávateľa.
8. Predávajúci je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii predmetu Zmluvy. Tieto informácie uvádza Predávajúci v Prílohe č. 4 tejto Zmluvy. Predávajúci je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Kupujúcemu. Ak Predávajúci hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Kupujúcemu všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar resp. poskytovať služby v rozsahu predmetu subdodávky.
9. Subdodávateľ, ktorý sa má podieľať na plnení zmluvy a má povinnosť zapisovať sa v registri partnerov verejného sektora v súlade so zákonom 315/2016 Z.z o registri partnerov verejného sektora a o zmene a doplnení niektorých zákonov, musí byť zapísaný.

V prípade porušenia povinností Predávajúceho týkajúcich sa subdodávateľov a ich zmeny sa toto porušenie považuje za podstatné porušenie Zmluvy a Kupujúci má právo:

* odstúpiť od zmluvy
* na zmluvnú pokutu vo výške 1% z hodnoty predmetu Zmluvy za každé porušenie povinností uvedených v tomto bode (a to aj opakovane).

1. Predávajúci vyhlasuje, že sú mu známe všetky podmienky plnenia predmetu zmluvy, rovnako ako situácia a prístup na miesto dodania predmetu zmluvy a tiež všetky skutočnosti, ktoré sú rozhodujúce pre dodanie predmetu zmluvy. Dodatočné požiadavky Predávajúceho, ktoré vyplývajú z týchto dôvodov, nebudú uznané.

IX.

Zodpovednosť za škodu a zmluvné pokuty

1. Predávajúci zodpovedá za všetky škody, ktoré vzniknú Kupujúcemu v dôsledku porušenia povinností Predávajúceho, vyplývajúcich z tejto zmluvy, neobmedzene do výšky vzniknutej škody.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.
3. Ak Predávajúci nesplní termín podľa bodu IV.2 tejto zmluvy, je povinný zaplatiť Kupujúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
4. Ak Kupujúci neuhradí Predávajúcemu faktúru v lehote splatnosti, uvedenej v bode VI.4 tejto zmluvy, je povinný zaplatiť Predávajúcemu zmluvnú pokutu vo výške 0,05 % z hodnoty predmetu zmluvy za každý deň omeškania.
5. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.
6. Na účely zmluvy sa za podstatné porušenie zmluvy sa považuje aj:
7. preukázané porušenie právnych predpisov SR a ES pri plnení predmetu zmluvy súvisiacich s činnosťou Zmluvných strán;
8. neplnenie zmluvy z dôvodov na strane Predávajúceho, pričom toto neplnenie zmluvy nie je z dôvodov na strane Kupujúceho;
9. vyhlásenie konkurzu alebo reštrukturalizácie na majetok Predávajúceho alebo Kupujúceho, resp. zastavenie konkurzného konania pre nedostatok majetku, alebo vstup Predávajúceho do likvidácie;
10. opakované dodanie predmetu zmluvy alebo jeho časti s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) alebo s právnymi vadami,
11. omeškanie Predávajúceho s dodaním predmetu zmluvy oproti dohodnutému termínu dodania o viac ako 15 kalendárnych dní bez uvedenia dôvodu, ktorý by omeškanie ospravedlňoval (vyššia moc),
12. ak kúpna cena bude fakturovaná v rozpore s podmienkami dohodnutými v tejto zmluve,
13. Predávajúci dodá Kupujúcemu predmet plnenia takých parametrov, ktoré sú v rozpore s touto zmluvou,
14. Kupujúci je v omeškaní so zaplatením faktúry  viac ako 60 kalendárnych dní.
15. Porušenie povinnosti Predávajúceho podľa článku VIII., bod 5 tejto zmluvy.
16. Nesplnenie záväzku predávajúceho odstrániť reklamovanú závadu predmetu zmluvy po dobu dlhšiu ako 15 kalendárnych dní po určenom termíne jej odstránenia.

X.

Doba trvania a zánik zmluvy

1. Zmluvné strany sa dohodli, že zmluvu je možné ukončiť:

a) na základe vzájomnej dohody zmluvných strán,

1. okamžitým odstúpením od zmluvy v prípade podstatného porušenia zmluvy
2. okamžitým odstúpením od zmluvy zo strany Kupujúceho aknastali okolnosti podľa §19 ZVO.
3. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
4. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
5. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie predmetu plnenia trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.

XI.

Spoločné a záverečné ustanovenia

1. Neoddeliteľnými prílohami tejto zmluvy sú:
2. Príloha č. 1 - technická špecifikácia predmetu Zmluvy
3. Príloha č. 2 - cenová špecifikácia predmetu Zmluvy
4. Príloha č. 3 - zoznam a kontaktné údaje servisných technikov predmetu Zmluvy
5. Príloha č.4 – zoznam subdodávateľov
6. Zmluva nadobúda účinnosť po splnení odkladacej podmienky, ktorá spočíva v tom že:

a) dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná príslušný sprostredkovateľský orgán a príjemcom pomoci, ktorým je Kupujúci a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok a

b) dôjde k schváleniu procesu verejného obstarávania. V prípade neuzavretia zmluvy o poskytnutí Nenávratného finančného príspevku, alebo neschválenia procesu verejného obstarávania poskytovateľom nenávratného finančného príspevku, Kupujúci si vyhradzuje právo využiť inštitút odkladacej podmienky a následne zmluvu anulovať.

1. Zmeny a doplnenia tejto zmluvy je možné realizovať v súlade s §18 ZVO. Zmluvu je možné meniť alebo dopĺňať len formou písomných dodatkov, obojstranne odsúhlasených oboma Zmluvnými stranami.
2. Ak táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov povinnému zverejneniu. Predávajúci berie na vedomie povinnosť Kupujúceho na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane príloh v plnom rozsahu.
3. Zmluva je vyhotovená a podpísaná v troch rovnopisoch, z ktorých po podpísaní obdrží Kupujúci dve a Predávajúci jedno vyhotovenie.
4. Práva a povinnosti zmluvných strán výslovne neupravené touto zmluvou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory a nedorozumenia, ktoré vzniknú zo zmluvy sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi.
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
6. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
7. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.
8. Práva a povinnosti z tejto zmluvy prechádzajú aj na právnych nástupcov zmluvných strán.

za Predávajúceho za Kupujúceho

v.................... dňa ......... v.................. dňa .........

\_\_\_\_\_\_\_\_\_\_\_\_\_\_\_\_\_\_

Prílohy zmluvy:

Príloha č. 1 - technická špecifikácia predmetu Zmluvy

Príloha č. 2 - cenová špecifikácia predmetu Zmluvy

Príloha č. 3 - zoznam a kontaktné údaje servisných technikov predmetu Zmluvy

Príloha č.4 – zoznam subdodávateľov

# E. Prílohy

E.1 – Identifikačné údaje uchádzača - formulár

E.2 – Etický kódex uchádzača

E.3 – Návrh na plnenie kritérií - formulár

E.4 – Informácie o subdodávateľoch – formulár

E.5 – Jednotný európsky dokument – formulár

E.6 – Príručka na vyplnenie jednotného európskeho dokumentu